

**Қазақстан Республикасы Үкіметінің кейбір шешімдеріне өзгерістер енгізу туралы**

Қазақстан Республикасы Үкіметінің қаулысы 2000 жылғы 28 шілде N 1159

      "Фосфор" акционерлік қоғамының (Шымкент қаласы) маңызды стратегиялық мәнін, сондай-ақ таратылатын кәсіпорындағы қалыптасқан ауыр қаржы жағдайын ескере отырып, "Фосфор" акционерлік қоғамының мүліктік кешенін сату жөніндегі шараларды жандандыру мақсатында Қазақстан Республикасының Үкіметі қаулы етеді:

      1. Қазақстан Республикасы Үкіметінің кейбір шешімдеріне мынадай өзгерістер енгізілсін:

      1) "Фосфор өнеркәсібінің кейбір мәселелері" туралы Қазақстан Республикасы Үкіметінің 1999 жылғы 2 қыркүйектегі N 1298 P991298\_ қаулысына:

      1-тармақ мынадай редакцияда жазылсын:

      "1. "Фосфор" (Шымкент қаласы) акционерлік қоғамының сатып алушыларына:

      1) алдымен, мүліктік кешенді бірыңғай лотпен сатуды; сатып алушылар болмаған жағдайда - Қазақстан Республикасының Энергетика, индустрия және сауда министрлігімен және Оңтүстік Қазақстан облысының әкімімен келісім бойынша сату үшін бірнеше лотты қалыптастыруды;

      2) конкурстық массаны сатудан түскен қаражат жеткіліксіз болған жағдайда - сатып алушылардың Оңтүстік Қазақстан облысының әкімімен келісілген шарттарда және мерзімде бірінші және үшінші кезектегі кредиторлардың талаптарын кейін қанағаттандыруын;

      3) үшінші және келесі сауда-саттықтарда голландтық тәсілмен өткізу және жалғыз қатысушы болған жағдайда оларды өтті деп тануды көздейтін айрықша шарттары, конкурстық массаны сатудың тәртібі және қосымша талаптар белгіленсін."

      2) "Фосфор" АҚ-ның кейбір мәселелері туралы" Қазақстан Республикасы

Үкіметінің 1999 жылғы 2 шілдедегі N 920

P990920\_

  қаулысына:

     1-тармақтың төртінші, бесінші, алтыншы абзацтары алынып тасталсын.

     Ескерту. 1-тармақ өзгерді - ҚР Үкіметінің 2001.07.10. N 932

              қаулысымен.

P010932\_

     2. Қазақстан Республикасының Энергетика, индустрия және сауда

министрлігі осы қаулының орындалуын, сондай-ақ сатып алушылардың "Фосфор"

акционерлік қоғамының мүліктік кешенін сатып алу-сату шарттары жасалғаннан

кейін олар бойынша талаптары мен міндеттемелерін орындауын бақылауды

қамтамасыз етсін.

     3. Осы қаулы қол қойылған күнінен бастап күшіне енеді.

     Қазақстан Республикасының

         Премьер-Министрі

     Оқығандар:

     Қобдалиева Н.М.

     Орынбекова Д.К.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК